b'\n_START_ARTICLE_\nAlex Borg\n_START_SECTION_\nKariera\n_START_PARAGRAPH_\nBorg se je redno pojavljal na doma\xc4\x8dem nejakostnem turnirju Malta Grand Prix, na katerem je obi\xc4\x8dajno nastopil s povabilom organizatorjev (wildcard vstopnico). Na turnirju je \xc5\xbee premagal vrhunske svetovne igralce, npr. Nigela Bonda in Johna Higginsa. Z wildcard vstopnico je zaigral tudi na doma\xc4\x8dem jakostnem turnirju Malta Cup, vendar pa Borg \xc5\xa1e na nobenem od turnirjev za jakostno lestvico ni posegel po vidnej\xc5\xa1ih mestih. \xc5\xa0e najbolje je nastopal na turnirjih Grand Prix, na katerih se je trikrat doslej prebil med najbolj\xc5\xa1ih 64 igralcev. Dvakrat je osvojil Evropsko prvenstvo, prvi\xc4\x8d leta 2005 (tedaj je v finalu odpravil Kristjana Helgasona s 7-2) in drugi\xc4\x8d leta 2006 (takrat je v finalu porazil Jeffa Cundyja s 7-5).'